pt tl eo eo eo eo eo fr lt en eo fr eo lt en eo eo eo eo eo eo eo es eo eo eo eo eo eo eo eo eo en eo eo eo eo eo eo eo eo eo en fr eo en eo eo eo eo eo eo pt eo en fr eo eo en it eo eo pl eo eo en eo eo eo eo en en en eo eo eo eo pt lt eo eo en eo hbs_lat eo nl eo es nl eo pt pt hbs_lat pt eo es es eo eo eo eo eo eo nl id en en en en en pt
Simpla historio de Esperanto (1) | Facila Vento
Deveno de la vortoj de Esperanto
Moderna Fabelo 3 – Azenoj
Ludoviko Lazaro Zamenhof naskiĝis en la 15-a de Decembro 1859 en la urbo Bjalistoko.
En tiu tempo, la urbo estis parto de la Rusa Imperio, kie homoj parolis plurajn lingvojn. En la urbo Bjalistoko, ankaŭ oni parolis multajn lingvojn kaj homoj ofte ne interkompreniĝis: tio estis grava problemo ĉar la popoloj ofte malpacis.
Inter ili estis poloj, kaj germanoj, sed ankaŭ judoj kaj rusoj.
La juna knabo deziris amikigi la popolojn per unu inter-lingvo. Li pensis, ke se homoj komprenus unu la alian, ili ĉesus malpaci. Li mem parolis plurajn lingvojn, kiel lia patro, kiu ankaŭ estis plurlingva ĉar li estis lingvo-instruisto.
La urbo Bjalistoko estas en nun-tempa  Pollando. Oni kelkfoje nomas ĝin ankaŭ “Belostoko” en Esperanto.
Citaĵo: “Kiu unu fojon provis loĝi en urbo, en kiu loĝas homoj de diversaj reciproke batalantaj nacioj, tiu eksentis sendube, kian grandegan utilon alportus al la homaro lingvo internacia” Zamenhof, Unua libro (1887)
En Esperanto, oni kutime skribas la vorton “ankaŭ” antaŭ tio, al kio ĝi rilatas.
Ŝi parolas Esperanton. Ankaŭ mi parolas Esperanton.
Ŝi parolas Esperanton. Ŝi parolas ankaŭ la ĉinan.
Ŝi parolas Esperanton. Ŝi ankaŭ skribas ĝin.
Kiam estas KI-vorto (kiu, kia, kiel…), oni skribas “ankaŭ” poste.
Ŝi parolas Esperanton. Kiu ankaŭ volas lerni ĝin?
Matjo (Mathieu Thépaut) - Francio – voĉlegis Emilio Cid
Sendi la tekston per retmesaĝo
imperio: granda lando kun pluraj nacioj
inter-kompren-iĝi: kompreni unu la alian
plur-lingva: kapabla kompreni plurajn lingvojn
cit-aĵo: grava diraĵo aŭ skribaĵo de homo
reciproka: montras agadon tian, ke unu flanko efikas sur duan, kaj la dua same efikas sur la unuan
Dankon al Facila Vento. Ĝi helpas min (komencanto) tre multe. Gratulon al Matjo pro lia klara voĉlegado.
Log in to Reply
Dankon al vi Raulo, sed ne mi legis la tekston. Temas pri Emilio, la kreinto de tiu ĉi retejo.
Tamen mi promesas voĉlegi kelkajn el miaj venontaj verkoj.
Log in to Reply
Utilus, ke iu Esperantisto relegu la tekstojn, antaŭ ol tiujn oni publikigas. Tio estas speciale grava en paĝaro celanta lernantojn de la lingvo.
Jen kelkaj eraroj nepre korektotaj :
Pli grave : “Pollando” → “Polujo”
Pri gramatiko : Post la teksto venas klarigo pri la loko de “antaŭ”, sed en la teksto tiu vorto estas mislokita (“En la urbo Bjalistoko, ankaŭ oni parolis multajn lingvojn”, anstataŭ : “Ankaŭ en la urbo Bjalistoko, oni parolis multajn lingvojn”.
Log in to Reply
Saluton Francisko. Bedaŭrinde nur en la lasta monato aperis du homoj pretaj revizii kelkajn tekstojn. Ambaŭ estas brazilanoj, kaj estus tre utile se ne-brazilano aliĝu al tiu teamo. Ĉu vi povus revizii kelkajn tekstojn, ni diru 2 mallongajn tekstojn po monato ?
Log in to Reply
Lasu komenton Cancel reply
You must be logged in to post a comment.
Ricevi artikolojn per retmesaĝo
Por komencantoj – FONDUMO ZAMENHOF pri Paroli
Emilio pri Pri Facila Vento
Ĝan Ŭesli Starling pri Pri Facila Vento
Dang Van Thuyet pri Forgesemo
Desegno de Elegant Themes | Subtenata de Wordpress